Številka: 9000-0008/2014-6

Datum: 22.10.2014

**Z A P I S N I K**

1. konstitutivne seje Občinskega sveta (v nadaljevanju OS) Občine Gorje, ki je bila v **sredo, 22. oktobra 2014**, ob 17.00 uri, v sejni sobi Občine Gorje.

|  |  |
| --- | --- |
| **Prisotni:** | Janez Poklukar st., Branko Banko (SD), Ivan Hočevar (SD), Danijela Mandeljc, Boštjan Komar, Janez Kolenc, Borut Kunstelj, Ivan Ratek, , Urban Mulej, Dominik Piber, župan Peter Torkar, |
| **Upravičeno odsoten:** | Jakob Por |
| **Poročevalka:** | Predsednica OVK, Tina Urevc |
| **Novinarji:** | Romana Purkart – Radio Triglav Jesenice, Matic Zorman - Gorenjski glas |
| **Člani**  **Nadzornega odbora občine Gorje:** | / |
| **Občinska uprava**  **občine Gorje:** | Monika Breznik direktorica OU, Robert Plavčak, Martina Hribar Brus, Nuša Jesenšek - tajnica OS. |

Seja je posneta na diktafon.

V skladu z določilom 9. člena Poslovnika Občinskega sveta Občine Gorje, prvo sejo novoizvoljenega sveta vodi najstarejši član občinskega sveta oziroma član, ki ga na predlog najstarejšega člana določi občinski svet.

Sejo vodi najstarejši občinski svetnik g. Janez Poklukar st., ki uvodoma vse prisotne pozdravi.

Pravna podlaga za konstituiranje novega občinskega sveta je Zakon o lokalni samoupravi, ki v svojem 15. b členu določa, da se občinski svet konstituira na svoji prvi seji po volitvah, na kateri je potrjenih več kot polovica mandatov članov sveta. Pripravo in sklic konstitutivne seje pa ureja Poslovnik občinskega sveta Občine Gorje.

Povedal je, da je dnevni red za sejo določen s Poslovnikom. O dnevnem redu svet na prvi seji ne razpravlja in ne glasuje, niti na dnevni red ni mogoče uvrstiti drugih vsebinskih točk.

**Za prvo sejo sveta je določen naslednji dnevni red:**

|  |  |
| --- | --- |
| **1.** | **Ugotovitev števila navzočih novoizvoljenih članov sveta** |
| **2.** | **Poročilo občinske volilne komisije o izidu volitev v svet in volitev župana** |
| **3.** | **Imenovanje tričlanske komisije za potrditev mandatov članov sveta in ugotovitev izvolitve župana** |
| **4.** | **Poročilo mandatne komisije in potrditev mandatov članov sveta** |
| **5.** | **Poročilo mandatne komisije in ugotovitev izvolitve župana** |
| **6.** | **Imenovanje Komisije za mandatna vprašanja, volitve in imenovanja** |

**Točka 1: Ugotovitev števila navzočih novoizvoljenih članov sveta**

Na podlagi potrdil občinske volilne komisije Občine Gorje je predsedujoči ugotovil, da je od 11 novoizvoljenih svetnikov Občine Gorje na seji prisotnih 10 (svetnik Jakob Por se je opravičil). Ugotovil je, da je seja sklepčna in nadaljeval z drugo točko dnevnega reda.

**Točka 2: Poročilo občinske volilne komisije o izidu volitev v svet in volitev župana**

Poročilo Občinske volilne komisije (v nadaljevanju: OVK) je podala predsednica OVK, ga. Tina Urevc.

V nadaljevanju je predstavila poročilo o izidu volitev članov občinskega sveta Občine Gorje in poročilo o izidu volitev župana Občine Gorje.

Po končanem Poročilu je predsedujoči predlagal, da Občinski svet Občine Gorje sprejme naslednji predlog sklepa:

**1. Občinski svet Občine Gorje se je seznanil s poročilo Občinske volilne komisije o izidu rednih volitev v Občinski svet Občine Gorje in volitev župana, ki s bile 5.10.2014.**

**GLASOVANJE:**

|  |  |
| --- | --- |
| ZA | 10 |
| PROTI | / |

**Sklep je sprejet.**

**Točka 3: Imenovanje tričlanske komisije za potrditev mandatov članov sveta in ugotovitev izvolitve župana**

Poklukar st. je povedal, da je na podlagi Zakona o lokalni samoupravi in drugega odstavka 9. člena Poslovnika, potrebno imenovati komisijo za potrditev mandatov članov občinskega sveta in ugotovitev izvolitve župana. Naloga te začasne komisije je, da na podlagi poročila volilne komisije in potrdil o izvolitvi pregleda kateri kandidati so bili izvoljeni za člane sveta in ugotovi izvolitev župana, ter odloči o morebitnih pritožbah in predlaga potrditev mandatov članov sveta in ugotovitev o izvolitvi župana.

**Za člane mandatne komisije, ki so s predlogom soglašali, je predsedujoči predlagal:**

**Za predsednika: Janez Poklukar st.,**

**Za člana: Borut Kunstelj in Boštjan Komar.**

Poklukar st. je dal predlog na glasovanje:

**GLASOVANJE:**

|  |  |
| --- | --- |
| ZA | 10 |
| PROTI | / |

**Predlog je sprejet.**

Po glasovanju je predsedujoči predlagal 10 minutni odmor, da je mandatna komisija lahko pregleda poročilo OVK in izvoljene mandate svetnikov in ugotovi izvolitev župana in pripravi svoje poročilo.

Po odmoru je predsedujoči nadaljeval s četrto točko.

**Točka 4: Poročilo mandatne komisije in potrditev mandatov članov sveta**

Poročilo je podal predsednik mandatne komisije, Janez Poklukar st..

Predlagal je, da občinski svet sprejme naslednji predlog sklepa:

**1. Na podlagi poročila mandatne komisije, Občinski svet Občine Gorje ugotavlja, da so bili v Občinski svet izvoljeni naslednji kandidati:**

**Janez Kolenc, roj. 26.05.1972, Krnica 25, Zgornje Gorje,**

**Urban Mulej, roj. 20.09.1992, Krnica 72, Zgornje Gorje,**

**Ivan Ratek, roj. 17.02.1957, Zgornje Gorje 75, Zgornje Gorje,**

**Janez Poklukar, roj. 26.06.1948, Zgornje Gorje 10a, Zgornje Gorje,**

**Boštjan Komar, roj. 05.04.1972, Mevkuž 29, Zgornje Gorje,**

**Borut Kunstelj, roj. 19.06.1973, Poljšica pri Gorjah 39a, Zgornje Gorje,**

**Dominik Piber, roj. 26.07.1972, Spodnje Gorje 99a, Zgornje Gorje,**

**Ivan Hočevar, roj. 21.12.1953, Spodnje Gorje 65d, Zgornje Gorje,**

**Danijela Mandeljc, roj. 29.11.1951, Spodnje Gorje 22, Zgornje Gorje,**

**Branko Banko, roj. 12.12.1950, Spodnje Gorje 10, Zgornje Gorje,**

**Jakob Por, roj. 02.12.1952, Podhom 50, Zgornje Gorje.**

**GLASOVANJE:**

|  |  |
| --- | --- |
| ZA | 10 |
| PROTI | / |

**Sklep je sprejet.**

**Točka 5: Poročilo mandatne komisije in ugotovitev izvolitve župana**

Poročilo je podal predsednik mandatne komisije, Janez Poklukar st..

Tudi pri tej točki je predlagal, da Občinski svet sprejme naslednji predlog sklepa:

**1. Na podlagi poročila mandatne komisije Občinski svet ugotavlja, da je bil za župana Občine Gorje izvoljen Peter Torkar.**

**GLASOVANJE:**

|  |  |
| --- | --- |
| ZA | 10 |
| PROTI | / |

**Sklep je sprejet.**

**Točka 6: Imenovanje Komisije za mandatna vprašanja, volitve in imenovanja**

Poklukar st. je ugotovil, da je Občinski svet konstituiran.

Občinski svet mora na podlagi 12. člena Poslovnika, izmed svojih članov najprej imenovati Komisijo za mandatna vprašanja, volitve in imenovanja. Naloga komisije je, da do prve naslednje seje pregleda članstvo v občinskih organih in delovnih telesih ter organih javnih zavodov, javnih podjetij in skladov, katerih ustanoviteljica ali soustanoviteljica je občine, ter pripraviti poročilo in morebitne predloge za imenovanje novih članov.

Komisija za mandatna vprašanja, volitve in imenovanja imenuje Občinski svet izmed svojih članov in jo sestavlja 5 članov, to so:

1. Janez KOLENC, za predsednika
2. Branko BANKO, za podpredsednika
3. Borut KUNSTELJ, za člana
4. Ivan RATEK, za člana
5. Jaka POR, za člana.

Vsi člani so z imenovanjem soglašali.

Ker pri tej točki ni bilo razprave, je predsedujoči dal na glasovanje naslednji predlog sklepa:

**1. V Komisijo za mandatna vprašanja, volitve in imenovanja se imenujejo naslednji člani:**

**1. Janez Kolenc, za predsednika,**

**2. Branko Banko, za podpredsednika,**

**3. Borut Kunstelj, za člana,**

**4. Ivan Ratek, za člana,**

**5. Jaka Por, za člana.**

**GLASOVANJE:**

|  |  |
| --- | --- |
| ZA | 10 |
| PROTI | / |

**Sklep je sprejet.**

Preden pa je predsedujoči zaključil sejo, je župana Petra Torkarja prosil za nekaj pozdravnih besed.

Seja je bila zaključena ob 17:40.

Zapisala

Nuša Jesenšek

Predsedujoči

Janez Poklukar